CELEX: 32014D0353
Language: bg
Date: 2014-05-21 00:00:00
Title: 2014/353/ЕС: Решение за изпълнение на Съвета от 21 май 2014 година относно практическите и процедурните механизми за назначаването от Съвета на трима експерти в екипа за подбор и мониторинг във връзка с действието „Европейски столици на културата“ за периода 2020 — 2033 г.

14.6.2014   
            
            
               BG
            
            
               Официален вестник на Европейския съюз
            
            
               L 175/27
            
         РЕШЕНИЕ ЗА ИЗПЪЛНЕНИЕ НА СЪВЕТА
   от 21 май 2014 година
   относно практическите и процедурните механизми за назначаването от Съвета на трима експерти в екипа за подбор и мониторинг във връзка с действието „Европейски столици на културата“ за периода 2020 — 2033 г.
   
      (2014/353/ЕС)
   
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Решение № 445/2014/ЕС на Европейския парламент и на Съвета от 16 април 2014 г. за установяване на действие на Съюза „Европейски столици на културата“ за годините 2020 — 2033 и за отмяна на Решение № 1622/2006/ЕО (1), и по-специално член 6 от него,
   като има предвид, че:
   
               (1)
            
            
               Съгласно член 6 от Решение № 445/2014/ЕС се създава екип от независими експерти („екипът“) за осъществяване на процедурите по подбора и мониторинга. Екипът се състои от 10 експерти, назначени от институциите и органите на Съюза, трима от които се назначават от Съвета за срок от три години. Независимо от това, що се отнася до първоначалното създаване на екипа, Съветът назначава своите експерти за една година, за да може да се осъществи поетапно заместване на експертите и така да се избегне загубата на опит и ноу-хау.
            
         
               (2)
            
            
               Всяка институция или орган има право да подбира експертите съгласно съответните си процедури. Съгласно член 6, параграф 3, първа алинея от Решение № 445/2014/ЕС обаче експертите следва да бъдат подбрани измежду група от потенциални европейски експерти, предложена от Комисията.
            
         
               (3)
            
            
               Съгласно член 6, параграф 3, четвърта алинея от Решение № 445/2014/ЕС при назначаването на своите експерти институциите и органите на Съюза следва да осигурят взаимно допълване на компетентностите, балансирано географско разпределение и равностойно участие на двата пола в цялостния състав на екипа.
            
         
               (4)
            
            
               Целесъобразно е Съветът да вземе решение относно практическите и процедурните механизми за назначаването на своите трима експерти в екипа.
            
         
               (5)
            
            
               Тези механизми следва да бъдат справедливи, недискриминационни, прозрачни и лесни за изпълнение,
            
         ПРИЕ НАСТОЯЩОТО РЕШЕНИЕ:
   Член 1
   1.   Организира се жребий между държавите членки. Участието на държавите членки в жребия е доброволно. Все пак, за да се намали рискът от конфликт на интереси, всяка държава членка, чийто град предстои да бъде избран или наблюдаван по време на мандата на експертите от екипа, се изключва от жребия. Списъкът на изключените държави членки, съставен съгласно този принцип, се съдържа в приложението към настоящото решение.
   2.   За да се осигури широко географско покритие, държавите членки, които са препоръчали експерти за назначаване от Съвета за предишния мандат, също се изключват от жребия.
   Член 2
   1.   Първите три изтеглени държави членки имат право да препоръчат по един експерт.
   2.   За тази цел всяка от трите държави членки подбира един експерт от групата от потенциални европейски експерти, съставена от Комисията, и препоръчва назначаването на този експерт в екипа.
   3.   Въз основа на тези препоръки и след надлежна проверка на препоръчаните експерти от страна на съответния подготвителен орган на Съвета, Съветът назначава тримата експерти, които ще участват в екипа за подбор и мониторинг за срок от три години.
   4.   Чрез дерогация от параграф 3:
   
               а)
            
            
               Съветът назначава експертите си в екипа за 2015 г. за срок от една година;
            
         
               б)
            
            
               независимо от това назначените за 2015 г. експерти се считат за назначени и за периода 2016 — 2018 г.
            
         По тази причина в съответствие с член 1, параграф 1 държавите членки, чиито градове предстои да бъдат избрани или наблюдавани от екипа за 2015 г., както и от екипа за периода 2016 — 2018 г., се изключват от жребия за назначаване на експертите в екипа за 2015 г.
   5.   В случай на оставка, смърт или постоянна недееспособност на експерт от екипа държавата членка, която е препоръчала този експерт, препоръчва назначаването на заместник за остатъка от мандата на въпросния експерт. Прилага се процедурата, посочена в настоящия член.
   Член 3
   Настоящото решение влиза в сила в деня на публикуването му в Официален вестник на Европейския съюз.
   
   
      Съставено в Брюксел на 21 май 2014 г.
      
         
            За Съвета
         
         
            Председател
         
         A. KYRIAZIS
      
   
   
      (1)  ОВ L 132, 3.5. 2014 г., стp. 1.
   
      ПРИЛОЖЕНИЕ
      
         Списък на държавите членки, изключени от жребия
          (1)
          (2)
      
      
                  Мандат на експертите на Съвета в екипа
               
               
                  Държави членки, чиито градове подлежат на процедура на подбор или мониторинг, извършвана от екипа от експерти
               
            
                  ЕКИП 2015 г.
               
               
                  Хърватия (2020 г.)
                  Ирландия (2020 г.)
                  Гърция (2021 г.)
                  Румъния (2021 г.)
               
            
                  ЕКИП 2016 — 2018 г.
               
               
                  Хърватия (2020 г.)
                  Ирландия (2020 г.)
                  Гърция (2021 г.)
                  Румъния (2021 г.)
                  Литва (2022 г.)
                  Люксембург (2022 г.)
                  Унгария (2023 г.)
                  Обединено кралство (2023 г.)
                  Естония (2024 г.)
                  Австрия (2024 г.)
               
            
                  ЕКИП 2019 — 2021 г.
               
               
                  Хърватия (2020 г.)
                  Ирландия (2020 г.)
                  Гърция (2021 г.)
                  Румъния (2021 г.)
                  Литва (2022 г.)
                  Люксембург (2022 г.)
                  Унгария (2023 г.)
                  Обединено кралство (2023 г.)
                  Естония (2024 г.)
                  Австрия (2024 г.)
                  Словения (2025 г.)
                  Германия (2025 г.)
                  Словакия (2026 г.)
                  Финландия (2026 г.)
                  Латвия (2027 г.)
                  Португалия (2027 г.)
               
            
                  ЕКИП 2022 — 2024 г.
               
               
                  Унгария (2023 г.)
                  Обединено кралство (2023 г.)
                  Естония (2024 г.)
                  Австрия (2024 г.)
                  Словения (2025 г.)
                  Германия (2025 г.)
                  Словакия (2026 г.)
                  Финландия (2026 г.)
                  Латвия (2027 г.)
                  Португалия (2027 г.)
                  Чешка република (2028 г.)
                  Франция (2028 г.)
                  Полша (2029 г.)
                  Швеция (2029 г.)
                  Кипър (2030 г.)
                  Белгия (2030 г.)
               
            
                  ЕКИП 2025 — 2027 г.
               
               
                  Словакия (2026 г.)
                  Финландия (2026 г.)
                  Латвия (2027 г.)
                  Португалия (2027 г.)
                  Чешка република (2028 г.)
                  Франция (2028 г.)
                  Полша (2029 г.)
                  Швеция (2029 г.)
                  Кипър (2030 г.)
                  Белгия (2030 г.)
                  Малта (2031 г.)
                  Испания (2031 г.)
                  България (2032 г.)
                  Дания (2032 г.)
                  Нидерландия (2033 г.)
                  Италия (2033 г.)
               
            
                  ЕКИП 2028 — 2030 г.
               
               
                  Полша (2029 г.)
                  Швеция (2029 г.)
                  Кипър (2030 г.)
                  Белгия (2030 г.)
                  Малта (2031 г.)
                  Испания (2031 г.)
                  България (2032 г.)
                  Дания (2032 г.)
                  Нидерландия (2033 г.)
                  Италия (2033 г.)
               
            
                  ЕКИП 2031 — 2033 г.
               
               
                  България (2032 г.)
                  Дания (2032 г.)
                  Нидерландия (2033 г.)
                  Италия (2033 г.)
               
            
         (1)  Списък, основан на реда на правото на домакинство на проявата „Европейска столица на културата“, уставен в графика, приложен към Решение № 445/2014/ЕС.
      
         (2)  В съответствие с член 1, параграф 2 от настоящото решение държавите членки, които са препоръчали експерти за назначаване от Съвета за предишния мандат, също са изключени от жребия.